Айытҡол Таймаҫов

Айытҡол Таймаҫов (1777—?) — хәрби эшмәкәр.  1812 йылғы Ватан һуғышында һәм Рус армияһының сит илгә 1813—1814 йылдарҙағы походтарында ҡатнашыусы.

 Биографияһы 
Айытҡол Таймаҫов (Айытҡол Таймаҫ улы Нурышев) Ырымбур губернаһы Мең улусы (хәҙерге Башҡортостан Республикаһының ) Үрге Хәжәт ауылында йәшәгән. Дистанция башлығы һәм поход старшинаһы булып хеҙмәт итә.

1807 йылдың 13 мартынан 21 сентябренә ҡәҙәр 7-се Башҡорт полкы составында хеҙмәт итә.

1812 йылғы Ватан һуғышы башланғас, 1814 йылдың аҙағына тиклем 11-се Башҡорт атлы полкы составында француздарға ҡаршы алыштарҙа ҡатнаша. 11-се Башҡорт атлы полкы башлыса 8-се кантон башҡорттарынан ойошторола һәм 1812 йылдың 5 октябрҙә Түбәнге Новгородҡа бара. Артабан Украинаға генерал-лейтенант граф П. А. Толстойҙың ополчение корпусы составына ебәрелә. Рус армияһының сит илгә походтары барышында, 1813 йылдың майында полк Пенза ополчениеһы менән бергә Варшава герцоглығына килә һәм Польша армияһы составына индерелә. 21 сентябрҙә Богемия армияһының кавалериянан генерал граф М. И. Платовтың корпусы составына күсерелә, октябрь-ноябрҙә Платов корпусы составында Саксонияла, Баварияла, Францияла, шул иҫәптән 4 һәм 6 октябрҙә Лейпциг янындағы хәрби алыштарҙа ҡатнаша. 1814 йылдың 1 ғинуарынан Гамбургты блокадалауҙа һәм штурмлауҙа ҡатнаша. 1814 йылдың 19 мартында союздаш ғәскәрҙәре составында 11-се Башҡорт атлы полкы Парижға инә.

 Бүләктәре 
 «1812 йылғы һуғыш иҫтәлегенә» көмөш миҙалы кавалеры
 «1814 йылдың 19 мартында Парижды алған өсөн» көмөш миҙалы кавалеры 

 Иҫкәрмәләр 

 Әҙәбиәт 




Категория:1812 йылғы Ватан һуғышында ҡатнашыусылар
Категория:Лейпциг янындағы алышта ҡатнашыусылар
Категория:Париж янындағы алышта ҡатнашыусылар